Cissie Cahalan

Cissie Cahalan (Cork/ Tipperary, Irlanda 1876 – Dublin 1948ko abuztuaren 27a) irlandar sindikalista, feminista eta sufragista izan zen.

 Bizitza 
Cahalan Cork edo Tipperary-n jaio zen, eta eskolako maixu baten alaba zen. Bere lehen bizitzari buruz ezer gutxi dago, oihal merkataritzan ikasi zuela baino gehiago, eta 1906rako Dublin-en bizi zen, non oihal laguntzaile gisa lan egin zuen.

Dublin hiriko dendetan lan egin zuen, gehienbat Arnotts saltokien katean. Cahalan-ek hainbat mugimendu aktibistatan parte hartu zuen. Irish Drapers' Assisstants´Association (IDAA) kide izan zen, eta baita Irlandako Emakumeen Frankizia Ligako (IWFL) kide ere, 1908tik aurrera. Cahalan, irlandar mugimendu sufragistan paper garrantzitsua izan zuen langile klaseko jatorri bateko emakume bakarretako bat bezala deskribatu zen.

1912an IDAAren Dublingo adarreko "Ladies Committee" [Damen batzordea] zuzendu zuen, eta sindikatuak zuzendutako aldizkariaren kolaboratzailea ere izan zen. Urte berean, Dublingo Lanbideen Kontseiluaren babesa bilatu zuen emakumeen sufragiorako, IWFLko delegatu gisa. Cahalan IWFLko batzorde exekutiboan egon zen 1917–1918 bitartean. Noizbait Irlandako Emakumeen Frankizia Ligako  idazkari ere izan zen. 1917an, Irish Trades Union Congress delakoan hartu zuen parte, IDAAren ordezkari gisa. Arnotts-en greba bat zuzendu zuen bertan lan egiten zuen bitartean, eta %30eko soldata igoera bat irabaztea lortu zuen.   Cissie sindikatuko lehenengo emakume presidentea izan zen 1921ean.   Cahalan hiru aldiz izan zen IDAAko presidente, 1922, 1923 eta 1924an aukeratua izan zelarik. IDAAko kide gisa, gutxieneko soldata baten aldeko kanpaina arrakastatsua egin zuen. 1922tik 1923ra IDAAko batzorde exekutiboan ere egon zen, baina uko egin zion protesta gisa, sindikatuak espetxeratzearen inguruan ez zuela neurririk hartu argudiatuz.

Bere lan aktibistarekin batera lanean jarraitu zuen 1932ra arte, eta St Ultan's Ospitalean ere lan egin zuen lanaldi partzialean.

Cissie, Hanna Sheehy- Skeffington eta Kathleen Cruise O'Brien lagunekin, zeinekin sarritan Dublingo mendietan ibilaldiak egiten zituzten, "The Pilgrims" (Erromesak) bezala ezagutzen den erradikalen zirkulu baten zati bat osatzen zuten. Emakumeen Liga Sozial eta Progresistako kide egin zen (1937an sortu zen, konstituzio berriaren emakumeen egoera zuzentzeko)

Egunkari sindikalerako idazten jarraitu zuen 1930eko hamarkadan. John Burns-ekin, feminista eta bakezale ezaguna, ezkonduta egon zen 1932an; Burns lau urte geroago hil zen. Hanna Sheehy-Skeffington irlandar nazionalista eta sufragista lankidearen lagun mina izan zen. 1948ko abuztuaren 27an Dublin-en hil zen eta Glasnevin Cemetery,-en Dublin-en  lurperatu  zuten bere senarraren ondoan.

Cissy Cahalan, langile klaseko emakumea, botoaren eta langileen eskubideen aldeko hizlari publiko saiatua izan zena, kanpaina feminista eta sendoa.

 Ikuspegiak 
Cahalan-ek eztabaida ondo publizitatua izan zuen Louie Bennett sufragista kidearekin 1919an, sindikatuetako afiliazioaren gaiaren inguruan. The Irish Citizen [irlandar hiritarra] egunkarian idatzi moduan izan zen eztabaida. Bennett-ek emakumeentzako batasun bereizien alde egiten zuen bitartean, Cahalan sindikatu mistoen aldekoa zen, eta emakumeen gain jarri zuen ardura, aginte postuetara ez igotzeagatik. Cahalan-ek ere argudiatu zuen sindikatu segregatuek tresna bat emango zietela jabeei, liskarrak sortzen zirenean. The Irish Citizen Cahalan-en artikulu batean aitortu zuen emakumeak sindikatuetan sartzeak antagonismoa ekarri ziela gizonezko langileei, soldata txikiagoak zirela eta. Hala ere, honakoa argudiatu zuen:" Emakumeek aukera eman dute kapitalistek soldaten maila jaisteko bitarteko gisa erabiltzeko. Emakumeok lan berdinagatik soldata berdina eskatzen bagenuen ez genuen antagonismo hori izan behar".Lehen Mundu Gerraren aurkari sutsua,  emakumeen lan baldintzak hobetzeko aukera gisa ere ikusi zuen Cahalanek, eta Emakumeen Enplegu Batzordean sartu zen. Era berean, sindikatuak langile guztiei irekita zeudela uste zuen (gizon zein emakumeak barne), eta langile guztien soldata berdintasunaren aldeko kanpaina egin zuen.

 Erreferentziak 

 Ikus gainera 

 Sufragisten zapia
 Hunger Strike Medal

 Kanpo estekak 
 Suffragists such as Louie Bennett, Winifred Carney, Cissie Cahalan, Meg Connery, Marion Duggan, Mary Galway, Margaret McCoubrey and Marie Johnson...[Dokumentu bat sasoi horri buruz, ingelesez]

Kategoria:Irlandako sufragistak
Kategoria:Tipperary konderriko jendea
Kategoria:Sindikalistak
Kategoria:Emakume sindikalistak
Kategoria:Irlandako feministak